
MUHARRAM 

Inyanga yokuqala ngokwe khalenda ye Islam yaziwa ngokuba yiMurram. UAllah kwikurani 
ezukileyo uthi: 

Inene inani leenyanga kuAllah lishumi elinambini (enyakeni), oko kwamiselwa nguAllah 
ngeMini Awadala amazulu nomhlaba; kuzo kukho ezine eziNgcwele, Leyo yinkolo ethe tye, 
ningabenzi ubugwenxa kuzo, yilwani ke nabenquli zithixo niyimbumba njengoko nabo 
besilwa Nani beyimbumba. Kodwa nazi nina okokuba uAllah ungakwabangcwele. (surah 
touba verse36) 

Inyanga ezine ezingcwele zezi Muharram, Rajab, Zhulqa'da kunye neZhulhijjah. Ubungcwele 
bezinyanga babukho kwamandulo kwiShariah zabanye abaProfethi. Njengoko sisazi ukuba 
inkolo ye Islam isoloko ibeka phambili ukuqinisa ikhonco phakathi kwezicaka 
(abantu) noMdali (Allah)wabo.Kubalulekile ukuba kuba lona ingunyaka wethu omtsha, 
siqale sijonge kunyaka odluliyo ukuba ingaba inkolo yam ikhulile na kunonyaka 
odlulileyo,khona ukuze uyazi ukuba kulonyaka mtsha kufuneka uqinise phi na.Kufuneka 
uqala nje lo nyaka sizimisele ukwenza intando ka Allah ngalo lonke ixesha, ukuze ukuba 
sibhatyazile sicela ukuxolelwa ngu Allah. Le nyanga yonke ingcwele ingakumbi umhla 
weshumi obizwa ngokuba yi Ashura. Malunga nelisuku isenzo esihle esinokusenza kukuzila 
ukutya,njengoko esitsho umProfethi welslam : Okona kuzila kungcono ngaphandle 
kwenyanga yeRamadaan kukuzila kwenyanga kaAllah iMuharram kwaye owona mthandazo 
ungcono kuneminye imithandazo ngaphandle kwemithandazo eFardh ngumthandazo 
weTahajjud (umthandazo owenziwa emva kokugqitha kwesiqingatha sobusuku). (Sahih 
Muslim) UAyesha radhiallahu anha usichazela ukuba umProfethi sallallahu alayhi wasallam 
wayalela ukuba kuzilwe ukutya ngemini ye Aashoora (lOth)kodwa kwathi kokwenziwa 
Fardh (Compulsory) ukuzila kwenyanga ye Ramadaan wayeka ukunyanzela ukuzilwa ngolu 
suku, koko lowo ufunayo wayezila lowo ufunayo angazili. (Sahih Bukhari) 

Xa wayebuzwa umProfethi sallallahu alayhi wasallam umvuzo wokuzila ngemini ye 
Aashoora waphendula wathidmbuyekezo kukuba izono zonyaka ogqithileyo ziyakuxolelwa 
(izono ezincinane). (Sahih Muslim) UmProfethi sallallahu alayhi wasallam wathi xa efika 
eMadina wafumana amaJuda ezilile ngale mini ye Aashoora. Xa ewabuza isizathu sokuzila 
kwawo? aphendula athi, Lena yimini enkulu. Ngale mini uAilah wasindisa uMoosa alayhis 
salaam nabantu bakhe ku Faro nomkhosi wakhe. Kengoko uMoosa alayhis salaam waya 
wazila ukutya ngale mini njengo mbulelo ku Allah ngokuba khupha kwiintshutshiso zika 
Faro. Apho uRasoolullah salllallahu alayhi wasallam wakuva oko wathi: Thina maMuslim 
singabona basondeleyo kuMoosa alayhis salaam kunani, emva koko uRasoolullah sallallahu 
alayhi wasallam wazila olusuku uqobo Iwakhe waza wayalela abafundi bakhe ukuba bazile 
nabo(nawoonkeamaMuslim). (Sahih Muslim) 

Umyalezo 

Assalamu alaykum warahmatullahi wabarakatuh 

lindumiso zonke mazibe ku Allah uMdali wezulu 
nomhlaba kunye nako konke okusingqongileyo. 
Inga iinceba neentsikelelo zikaallah kumProfethi 
noMthunywa wakhe sallallahu alayhi wasallam. 
Siyabulela ukuba niziphe ithuba lokuba nifunde 
eliphepha lethu mzi ontsundu. 

Impumelelo yalo ixhomekeke kuni ngokuyixhasa. 
Inxaso yenu iyakuba nilifunde kwaye nifake 
inxaso ngokwe miba eninqwenela ukuba sigxile 
kuyo Inshallah. 

I ijtima nayo sele ifikile, siyathemba ukuba 
abayayo bayakuzuza lukhulu inshAllah. 

Indlela onokuhlomla ngayoyile: 

WhatsApp: 0745569435 
Cellnumber: 0812403844 
Email: muhsin.mbotoli@gmail.com 

UMTSHATO WEISLAM 


lidawo esihlala kuzo zibuchaphazela nqo 
ubomi Bethune. Kuseso sizathu sibona 
ukuba umntu wonke wenza imizamo 
nemigudu yokwakha umphakathi 
osulungekileyo. Esinye seziseko zokwakha 
umphakathi osulungekileyo ngumtshato. 

Ngenxa yomtshato umntu ufumana 
ukuphola engqondweni nokonwaba. Nto 
leyo ebangela ukuba umntu awenze 
umsebenzi wakhe nokwenza intando 
kaAllah lula. Kwakhona umtshato yinyoba 
yokuba umntu akwazi ukuzalisekisa 
inkanuko zendalo. Ngenxa yomtshato isizwe 
siyanda yinzala e s u I u n ge k i I ey o 
enomnombo ongenachaphaza, kwaye 
yenza ukuba kubelula ukulanda umnombo 
wethu. Abantu basentshona basilahlile 
kakhulu esisithethe xa kungoku 
kuxhaphake into yokuhlalisana (concept of 
livingtogether without marriage). 

Xa bediniwe kukuhlalisana bathatha 
ngokuthi good bye ibe iphelile njalo into 
ibibadibanisa.lziqhamo zalonto ngoku 
siyazibona njengoku khutshwa kwezisu 
(abortion) nabantwana abangabaziyo otata 
babo, iAIDS nokumitha kwamantombazana 
aselula singabalibelanga abo bathabatha 
ubomi babo ngenxa yokuba bengakwazi 
ukumelana nokwahlukana nomasihlalisane 
babo. 

Sophisticated Begging 

Indlela entsha yokuzama ukufumana le mali 
ininzi kukungqiba ngendlela 
enobuchwepheshe ebizwa ngokuba yiBridal 
Shower eyenzeka kwintsuku ezimbalwa 
phambi komtshato. Umyalelo oyimfihlo 


kuba wonke umntu omenyiweyo 
kulindeleke ukuba aze namabhaso asisipho 
kulowo utshatayo. Nto leyo ikhabanayo 
neHadith apho kuthiwa: Akuvumelekanga 
ukuthabatha ubutyebi belinye iMuslim 
ngaphandle kokuba likunike ngentliziyo yalo 
yonke (ngaphandle kokunyanzelwa). 

Isiseko 

Umtshato kuba usisiseko sesakhiwo 
esizakwakhiwa kuso umtshato wobumi 
obude, kubalulekile ukuba ube 
usikelelekile khona uzokwazi ukumelana 
neenqwithelo zobomi. 

Isisombululo 

Isisombululo kukuba sibuyele emva, 
kwimfundiso neSunnah, ngokuthi silandele 
indlela yomProfethi namaSahaba 0R.A0. Xa 
sijonga sibona ukuba amanye 
amaSahabaR.A aye atshata eMadina 
ekhona uRasoolullah sallallahu alayhi 
wasallam kodwa azange ammeme, azange 
ayithabathe njengento eyimfuneko kwaye 
naye uRasoolullah sallallahu alayhi 
wasallam azange ayiqumbele into 
yokungamenywa. Abanye abantu xa 
ubaxelela ngokuba batshate ibangathi 
uzakuba bulala kodwa kona ukuhlalisana 
akuyongxaki. MaMuslim amnyama 
ingakumbi eyona ndlela sinokwakha ngayo 
ilslam apho sihlala khona kukuba sibe 
libandla labantu abatshatileyo, khona 
ukuze nenzala yethu izokuba nomnombo 
ochanekileyo inshAllah. 

Inga u Allah angasincedisa sonke ekubeni 
silandele iSunnah ebomini bethu bonke. 
Aameen 


NIKAH 

INCITHO ENCINANE 
EMTSHATWENI 

Kule meko siyichazileyo akukho 
mntu unokukhala ukuba sigxininisa 
kakhulu ukubaluleka komtshato. 
Kuba ngoku evulekile amehlo, 
sizakuzibuza ukuba into 
ebalulekileyo kangaka nokuba 
ixabiso lokuzibophelela likhulu 
kakhulu. UmProfethi uMuhammad 
sallallahu alayhi wasallam wathi: 
Inene owona mtshato 
usikekelekileyo (blessed) ngulowo 
unencithoencinane. 

"Ngokuthi umProfethi sallallahu 
alayhi wasallam agxininise ukuba 
incitho yomtshato ingabi ninzi, uvula 
indlela kwabo banqwenela 
ukutshata, ukuba bangakoyiki 
ukutshata kuba benexhala le ncitho 
eninzi kuba kaloku umtshato 
ubalulekile kumntu wonke, 
osisityebi nolihlwempu. 

Ukuba lengcebiso yokwenza incitho 
yomtshato ibe lula ifikeleleke, asiyi 
thatheli ngqalelo siyakuzibona 
sintyumpantyumpeka ematyaleni. 
Kulapho siyakufumana ukuba 
umtshato ngowabantu abazizityebi 
bodwa kuba bona bekwazi 
ukumelana nalo ncitho iphezulu 
yokutshata, bona abo bangenamali 
ininzi bona kuyakufuneka baboleke 
imali khona ukuze batshate, ukuze 
wona amahlwempu angafane 
atshateemaphupheni kuphela. 


IBALI MALUNGA NOKUPHATHA KAKUHLE UMTSHATO 


Indoda nomfazi wakhe babetshatile malunga neminyaka 
namashumi amathandathu. Babehlelisene kakuhle bebonisana 
kwinto yonke abayenzayo. Kwakungekho nto elowo ayifihlayo 
omnye komnye ngaphandle kwebhokisi yezihlangu eyayixhonywe 
phezu kwekhabhathi, malunga nayo wayeyilumnkisileindodayakhe 
ukuba angaze ayivule okanye ambuze ngayo. Yonke le minyaka nayo 
indoda azange izihluphe ngokumbuza kuba yonke into yayihamba 
kakuhle. Ngaminazana ithile inkosikazi yaya yagula kakhulu 
kangangokuba ugqirha wathi wa kumvavanya wafumanisa ukuba 
amathuba okuphila kuye akekho. Indoda yakuva ezondaba yathi 
ifuna ukulungisa zonke izinto phambi kokuba asweleke kuquka 
nalaa bhokisi yezihlangu ingaziwayo imfihlo yayo. Waya wavuma 
naye ngoku umfazi wakh, ukuba amxelele imfihlo malunga nala 
bhokisi yezihlangu iphezu kwekhabhathi.Yakuyivula ibhokisi 


yezihlangu indoda yafumana onodoli ababini abanithiweyo kunye 
nemali engange $25,000. Indoda yabuza umfazi malunga nezinto 
ezisebhokisini, yena waphendula wathi, "Umakhulu wam 
wandixelela ukuba imfihloyomtshato onolonwabo kukungalwisani. 
Kodwa ukuba kwenzekile ukuba ndibe nomsindo nawe, kufuneka 
ndithi cwaka ndinithe unodoli. Indoda yakuva elicebiso yaphantsa 
ukulila, kuba kaloku indoda yabona nje onodoli ababini, nto leyo 
ngengcinga yayo, yayicinga ukuba umfazi wayo yamenza umsindo 
kabini qha. Indoda yathi Honey, uyicacisile imfihlo yonodoli, yona 
imali ithini imfihlo yayo? Umfazi waphendula, le mali yimali 
endiyifumene ngokuthengisa abanodoli. Nto ebonisa ukuba umfazi 
wayesoloko esenziwa umsindo ngumyeni wakhe kodwa ngenxa 
yokusebenzisa komfazi iingcebiso zikamakhulu wakhe watsho 
wasinda ekuphasakaleni umtshato wabo. 

IMIBUZO NEEMPENDULO f 

HANAFIQ&A IQflA 


Q: Ndiphangela kwindawo ethengisa ukutya, njengomcoci 
ngamanye amaxesha ndisebenza ethilini. Ezinye zezinto 
ezithengiswayo yimidiza, inyama yehagu kunye nelotto. Kule 
venkile zikwakhona nezinto ezi halaal umzekelo iziselo 
ezibandayo, amayeza nezinye nezinye Ingaba kuharaam Na kum 
ukusebenza kule venkile, kwaye ingaba umrholo wam 
endiwufumene kulo msebenzi iharaam Na? 

A: Zimbini izinto ezibangela ukuba uyazi ukuba ingaba ingeniso 
yakho ihalaal okanye iharaam kusini na: 

1. Ubuninzi bomthombo bezimali apho abasebenzi babhatalwa 
khona. 

2. Umsebenzi oqeshelwe wona. 

Malunga nombuzo wakho, ukuba ubuninzi bengeniso yalo venkile 
uphangela kuyo isuka kwizinto eziHalaal, kulo meko umsebenzi 
kunye nomvuzo ziyakuba halaal. Umsebenzi wakho wena 
kukugqithisa urhwebelwano nokucoca. Kuba njalo wena 
akuchaphazeleki ekusungulweni kwesivumelwano sorhwebo 
kwaye ungenguye nommeli womnikazi wevenkile. 

Approved by Mufti Ebrahim Desai 


Q: Ndingunkosikazi 

otshate nendoda 

enonyana ababini (iminyaka yabo 

ingaphezulu kunamashumi amabini) 

kumtshato wayo wangaphambili. Umthetho wam ndinxiba 

isigqumi buso (hijaab) kodwa andibugqumi ubuso phambi kwabo 

Kuba kunzima ukusoloko ndizigqumile. Ingaba kulungile ukuba 

ndingazigqumi phambi kwabo? 

A:Ngokwale nkcazelo uyinikezeleyo, oonyana bomyeni wakho 
komnye umfazi akuyomfuneko ukuba uzigqume kubo, Kuba 
ngonyana bomyeni wakho. Kodwa kungcono uhlalele mgama kubo 
Kuba basebatsha. 

Approved By MuftiShafiqJakhura 

Q: Kutheni kungavumelekanga ukuba umfazi abe namadoda 
amabini nangaphezulu ukuba uziva engakwazi ukumelana nawo? 

A: Akuvumelekanga, ngenxa yombhodamo onokwenzeka. Lo 
madoda angasoloko esilwa ngaye. Ukuba kwenzeke akhulelwe 
ngowuphi kulo madoda ozakuba ngutata? lingxaki zentlalo 
zinganinzi kakhulu. 

Approved by Mufti Ebrahim Desai 


IMIBUZO NEEMPENDULO 

SHAFI Q&A 


Q: Ingaba kuvumelekile ukuba Indoda imphathaphathe 
unkosikazi wayo xa unkosikazi esexesheni? 

A: Xa umntu obhinqileyo esexesheni, akuvumelekanga kumyeni 
wakhe ukuba izikhumba zabo zidibane ukususela enkabeni 
uyokutsho emadolweni. Yilonto yodwa engavumelekanga. 
Ukuzivisa kamnandi ngokuphathaphathana xa kukho into 
eyahlulayo phakathi kwezikhumba okanye ngokujongajeyo into 
ivumelekile. (Sunni Path) 

Q: Ingaba kulunyanzelo na ukuba unkosikazi athobele utatazala 
wakhe? 

A: Ukuthobela utatazala akufani nokuthobela umyeni, kengoko 
akulonyanzelo kumolokazana ukuthobela utatazala. Kodwa 
kubalulekile ukuba abahloniphe, enze okulungileyo kubazali 
bomyeni wakhe khona ukuze kubekho ukuhlalisana ekhayeni. 
(SunniPath) 

Q: Ingaba umntu oyindoda owomnkele ilslam sele emdala 
kuyimfuneko na ukuba oluke? 

A: Zonke I Ulama ziyangqinelana nokuba ukoluka ngokwenkoloyinto 
encomekayo kakhulu, ngoko luvo luka Imaam Shafi RA uthi ukoluka 
kulunyanzelo, kodwa ezinye I Ulama zithi akulonyanzelo koko 
kuyinto encomekayo. Into ebalulekileyo kumadoda athi omnkele 
ilslam kukuba akhusele inkolo yawo nokuba ayikhulise inkolo yawo. 
Ukunyanzelisa izinto ezinjengo kunyanzelisa ukoluka kusenoku 
balekisa kwaphela lo mntu mtsha kwi Islam. Ukuba lo mntu mtsha 
uyazifunela ukoluka esenzo sakhe siyinto entle. Kuyakuvumeleka 
ukuba awuveze umzimba wakhe wangasese kugqirha khona ukuze 
oluswe, kodwa kufuneka aveze le ndawo ifunekayo kuphela. 
(SunniPath) 



Q: Ingaba umtshato 
ngaphandle 
kweWali(uMnakekeli) webhinqa 
uvumelekilena? 

A: Kw i s i vu m e I a n o somtshato ngamacala amabini 
achaphazelekayo.Lo macala mabini ngala licala lomtshakazi 
necala lomyeni. Umyeni yena uyazimela kanti yena umtshakazi 
yena umelwa ngummeli womnakekeli okanye uMnakekeli 
uqobo. Umntu obhinqileyo akavumelekanga omnkele ukucelwa 
okanye omnkele umtshato. Kengoko akavumelekanga 
ukuzitshatisa ngaphandle kwemvume yeWali. IHadith ithi: 
Umtshato awomnkelekanga ngaphandle kwe Wali kunye 
namangqina amabini athembekeleyo. (Bayhaqi) Sunni Path. 

Q: Ingaba kuvumelekile na I umntu obhinqileyo athandaze 
ebugqumileubuso? 

A: Kuyinto engathandekiyo ukuba umntu ongumama athandaze 
ebugqumile ubuso, ngaphandle kokuba apho athandazela khona 
kukho amadoda avumelekileyo ukuba angatshata naye. 
(SunniPath) 

Q: Emthandazweni kufuneka zibekwe ndawoni izandla? 

A: ISunnah kukuba uhlise izandla emva kweTakbeer Tahreema, 
ubeke isandla sasekunene phezu kwesandla sasekhohlo, ubambe 
isihlahla sasekhohlo. Izandla kufuneka zibekwe ezantsi kwesifuba 
entla kwenkaba. 

BIOGRAPHY OF LUQMAAN ALAIHIS SALAAM 


Igama lakhe yayinguLuqmaan bin Nahoor bin Taarih yena 
wayengutata ka Ibrahiem Alayhis salaam, lo mnombo 
unikezelwe nguMuhammad Ibni Ishaaq, Suhaili yena uthi 
igama lakhe yayingu Luqmaan bin Anqaa bin Seeroon 
owaye ngowefamily ka Aaila.lbni Katheer uthi0 ULuqmaan 
RAwayeyijajiyamaSirayeli ngexesha lo mProfethi uDawood 
AS. 

Ibni Qutaiba yena wathiHI ULuqmaan RA wayelikhoboka 
elalivela e Abyssinia0Ethiopia0uMnikazi wakhe waye 
ngumSirayeli,emva kwexesha uMaster wakhe waya 
wamnika inkululeko kwaye wamnika nobutyebi. 

Ibni Abbaas RA yena wathiH ULuqmanRA wayesisicaka 
esasivela eAbyssinia kwaye waye ungumchweli. 

Hazrat Ibni Musayyab RA yena uthi wayevela eSudan waye 
babalwe ngobulumko hayi ubuProfethi. Waye bingumntu 
ongathethi kakhulu, wayesoloko engumntu ocingayo, 
eyimboni, engazange alale emini kwaye engazange abonwe 
ethufa. Azange afane azikhohlelise, agezele bantu. Azange 
ahleke koko xa ethetha wayethetha amazwi obulumko. 
UKhalid Rabiee ukubonisa ubulumnko bakhe usichazela 


elibali lilandelayo, "Ngenye imini yathi inkosi yakhe kuye, 
Xhela le bhokhwe, ekubeni eyixhelile, yathi inkosi yakhe 
kuye, khupha awona malungu angcono(best) yena 
wakhupha ulwimi nentliziyo. Kwakhona wayalelwa ukuba 
akhuphe awona malungu mabi(worse) kwakhona 
wakhupha ulwimi nentliziyo. Inkosi yakhe yathi kuye, xa 
bendithe kuwe khupha awona malungu angcono (best) 
ubukhuphe kwalamalungu manye? 

Waphendula uLuqmaan RA wathi inene akukho malungu 
angcono kuna la ukuba acocekile akangcoliswanga zizono 
nezinto ezingalunganga, kwakhona akukho malungu mabi 
ukogqitha la xa emdaka enyukunyuku zizono nezinto 
ezingalunganga. 

Malunga nonyana wakhe nomfazi wakhe kuthiwa babe 
ngakholwa, kungeso sizathu kwiQuran simva eyalela 
unyana wakhe ukuba azikhwebule kwiShirk, kodwa waba 
nenyameko kubo bada baguquka bazi Muslim. Kule ndawo 
ingentla siyafunda ukuba nasekubeni wayekholwe 
kakhulu kangaka kodwa uAllah wamvavanya khona ukuze 
sizobona nathi ukuba inyameko ibalulekile kumakholwa 
masingapheli mandla ekubizeleni abantu kwi Islam. 


AMAZWI ENGCEBISO KUNYANA WAKHE 


1 None should partake of your food 
except pious people. Cela ingcebiso 
kwi Ulama malunga nezinto 
ongaziqondiyo. 

Yithi nca kwiindibano ze Ulama. 
Inene u Allah uvuselela iintliziyo 
ngamazwi obulumnko njengokuba 
imvula eluncedo ivusela umhlaba 
ofileyo. 

Yiba sisityebi kwaye uthembakale. 


^Yenza ukuthobela uAllah kufane 
noshishino ,njalo uyakufumana 
inzuzo ngaphandle kwenkunzi 
(yokuqala ushishino). 

Musa ukubutshabalalisa ubutyebi 
bakho kwaye busebenzise 
ngononophelo ubutyebi babanye 
abantu. 





Siyakuphinda siqhubekeke ngamanye amazwi obulumnko bakhe inshAllah. 

(Extracted from Wisdom of Luqmaan RA) 

